Source: https://ilmajoki.fi/ajankohtaista/kunnanvaltuuston-kokousuutisia-16-3-2020/
Timestamp: 2020-08-14 00:13:29+00:00
Document Index: 18802375

Matched Legal Cases: ['§ 3', '§ 4', '§ 5', '§ 7', '§ 8', '§ 9', '§ 10', '§ 11', '§ 12', '§ 13']

Kunnanvaltuuston kokousuutisia 16.3.2020 - Ilmajoki
EtusivuAjankohtaistaKunnanvaltuuston kokousuutisia 16.3.2020
Kunnanvaltuuston kokousuutisia 16.3.2020
Tiedote Ilmajoen kunnanvaltuuston kokouksen 16.3.2020 päätöksistä (Pöytäkirjan julkaisupäivä 19.3.2020)
Kokoustiedotteessa todetaan tehdyt päätökset kunnanvaltuuston kokouksessa. Lopullinen ja käsittelyvaiheittainen pöytäkirja julkaistaan kunnan verkkosivulla kokousta seuraavana torstaina. Kokouksen esityslista on luettavissa http://ilmajoki.ktweb.fi/ktwebbin/dbisa.dll/ktwebscr/epj_tek.htm
§ 3 Vuoden 2019 talousarviomuutokset
Esitettyjen muutosten jälkeen toimintatulojen toteuma on alkuperäisen talousarvion mukainen. Toimintamenot sen sijaan ylittävät alkuperäisen talousarvion yhteensä 4,5 milj. eurolla. Edellä esitetyillä muutoksilla tilikauden tulos jää 3,9 milj. euroa alijäämäiseksi. Suurimmat yksittäiset ylitykset ovat terveydenhuollossa ja oman toiminnan menoissa varhaiskasvatus, sivistystoimi ja sosiaalitoimi. Investointiohjelmassa ei ollut ylityksiä.
Lisäksi pykälän käsittelyn aikana hyväksyttiin 2 ponsiesitystä.
– Harri Koskela esitti talouden seurantayöryhmän perustamista.
-Timo Tuurin ponsiesitys, Ilmajoesta Suomen liikkuvin kunta.
§ 4 Kalajaisjärven leirikeskuksen kehittäminen
Kunnanhallituksen nimeämä Kalajaisjärven leirikeskuksen kehittämistyöryhmä on laatinut suunnitelman leirikeskuksen kehittämiseksi. Työryhmä on esityksessään todennut mm. että leirikeskus säilytettäisiin kunnan omistuksessa ja palveluiden tarjoamisessa luotaisiin yhteistoimintasopimuksia yrittäjien kanssa.
Vilkkaan keskustelun jälkeen todettiin, että asiassa tarvitaan lisäselvitystä ennen päätöksentekoa. Asia palautetaan uudelleen käsittelyyn.
§ 5-6 Peruskoulun ja lukion yhteisen äidinkielen ja kirjallisuuden lehtorin viran perustaminen sekä Peruskoulun erityisluokanopettajan viran perustaminen
Kumpikin virka sai hyväksymispäätöksen.
§ 7 Määräalojen myynti tiloista 145-419-3-234 ja 145-419-3-311
Kunta laittaa myyntiin Savitien ja Alaasentien kulmauksessa olevat määräalat.
§ 8 Neiron alueen tonttien myyntihinnat ja myyntiehdot sekä antaminen varattavaksi ja myyntiin
Hyväksyttiin 5 €/m2 ja tontteihin liittyvien metsämaan tai pellon hinta 1 €/m2.
§ 9 Napustanmäki 2 alueen tonttien myyntihinnat ja –ehdot Siltalan kunnanosassa sekä antaminen varattavaksi ja myyntiin
Hyväksyttiin hinnaksi äänestyksen jälkeen 15 €/m2.
§ 10 Laidunalue II alueen tonttien myyntihinnat ja –ehdot Herralan kunnanosassa sekä antaminen varattavaksi ja myyntiin
Hyväksyttiin esityksen mukaisesti omakotitalojen tonttihinnnaksi 10 €/m2 ja erillispientalojen myyntihinnaksi 12 €/m2.
§ 11 Nuorisovaltuuston sääntöjen muutoksen hyväksyminen
§ 12 Eronpyyntö teknisen lautakunnan varajäsenyydestä ja § 13 Eronpyyntö perusturvalautakunnan jäsenyydestä
Myönnettiin ero Jarmo Latikalle kummankin lautakunnan jäsenyydestä ja uudeksi varajäseneksi tekniseen lautakuntaan valittiin Simo Ojaluoma sekä uudeksi jäseneksi perusturvalautakuntaan valittiin Harri Koivuniemi.
Ilmajoen kuntastrategian työstö vuodesta 2021 eteenpäin aloitettava mahdollisimman pian
Kunta järjestää kaikille yli 65-vuotiaille kunnan jäsenille ilmaisen kuntosalin käytön
Ilmajoen lukio13.8.2020
Vedentulon keskeytys putkirikon vuoksi
Ilmajoentien varrella välillä Nahkaluoma - Jokelankuja sekä Tuohistonmäen alueella (13.8.2020).
https://ilmajoki.fi/ajankohtaista/kunnanvaltuuston-kokousuutisia-16-3-2020/